Mati Heinloo

Mati Heinloo (9. oktoober 1943 – 18. aprill 2019) oli eesti mehaanikateadlane.

 Elulugu 
Ta lõpetas 1962. aastal Tallinna 2. Keskkooli ja 1970. aastal Tartu Riikliku Ülikooli (TRÜ) matemaatikuna, sai 1974. aastal NSV Liidu Teaduste Akadeemia (TA) SIberi osakonnast Novosibirskis füüsika-matemaatikakandidaadi kraadi tööga "Исследование кусочно-неоднородных сферических сосудов, цилиндрических труб и круглых дисков" ("Tükiti mittehomogeensete sfääriliste anumate, silindriliste torude ja ketaste uurimine") ja 1991. aastal Tartu Ülikoolist matemaatikadoktori kraadi tööga "Design of nonhomogeneous spherical vessels, cylindrical tubes and circular disks" ("Mittehomogeensete sfääriliste anumate, silindriliste torude ja ümmarguste ketaste projekteerimine"). Ta täiendas end aastatel 1979–1980 Budapesti Tehnikaülikoolis ja 1985. aastal Novosibirski Avatud Ülikoolis.

Heinloo oli aastatel 1973–1976 NSV Liidu TA Siberi osakonna hüdrodünaamika instituudi nooremteadur, 1976–1979 TRÜ vanemõpetaja, 1979–1992 dotsent, 1992–2016 Eesti Maaülikooli tehnikainstituudi teoreetilise mehaanika professor (1992–2000 ka mehaanika ja masinaõpetuse instituudi juhataja), 2016. aastast emeriitprofessor.

Heinloo oli 1982. aastast NLKP liige, aastatel 1998–2005 Eestimaa Rahvaliidu liige. Ta kandideeris KVL Meie Kodu nimekirjas 1999. aasta kohalike omavalitsuste volikogude valimistel Tartus valimisringkonnas nr 2, kogus 6 häält ega osutunud valituks, Eesti Maarahva Erakonna nimekirjas 1999. aasta Riigikogu valimistel valimisringkonnas nr 9 (Tartu- ja Jõgevamaa), kogus 18 häält ega osutunud valituks, ning Eestimaa Rahvaliidu nimekirjas 2002. aasta kohalike omavalitsuste volikogude valimistel Tartus valimisringkonnas nr 1, kogus 14 häält ega osutunud valituks.

 Õpikuid ja õppematerjale 

 Eino Aarend, Mati Heinloo. Teoreetiline mehaanika inseneridele I. Staatika. Eesti Põllumajandusülikool, 1994
 Eino Aarend, Mati Heinloo, Enno Saks. Teoreetiline mehaanika inseneridele I-III (Staatika, kinemaatika, dünaamika). Eesti Põllumajandusülikool, 1994
 Mati Heinloo, Agu Konrad. Varrasmehhanismide raalprojekteerimine. Eesti Põllumajandusülikool, 1997
 Mati Heinloo. Modelleerimismeetodid põllumajandustehnikas. Eesti Põllumajandusülikool, 2002

 Isiklikku 
Tema vend on füüsik Jaak Heinloo, vennatütar on näitleja Kersti Heinloo.

 Viited 

 Artiklid 

 Mati Heinloo. Kandidaadiks Siberis Tartu Riiklik Ülikool, 14. märts 1975
 Mati Heinloo. Ülikooli vilistlaste õpingutest Siberis Tartu Riiklik Ülikool, 24. juuni 1977
 Mati Heinloo. Lips akadeemik Baerile kaela! Tartu Riiklik Ülikool, 13. mai 1988
 Mati Heinloo. Kaarel Tarand pole käinud sõjaväes arvamus.postimees.ee, 25. aprill 1998
 Mati Heinloo. Hariduse pankrot arvamus.postimees.ee, 21. juuli 1998
 Mati Heinloo. Eliitkool või eliidi erakool?, PÄEVA KIRI arvamus.postimees.ee, 25. juuli 1998
 Mati Heinloo. Hariduse humanitariseerimisest, PÄEVA KIRI arvamus.postimees.ee, 13. august 1998
 Mati Heinloo. Reaalainete õpetamise allakäik tuleb peatada Eesti Päevaleht, 15. september 1998
 Mati Heinloo. Leedust tasuks eeskuju võtta arvamus.postimees.ee, 6. oktoober 1998
 Mati Heinloo. Keskerakond ei oska arvutada Sõnumileht, 17. märts 1999
 Mati Heinloo. Mis on Mathcad? Maaülikool, 4. detsember 2003
 Mati Heinloo. Õpiväljunditest ja nende saavutatuse hindamisest Maaülikool, 28. oktoober 2010

 Välislingid 

 Küllo Arjakas. Keskerakond oskab arvutada Eesti Päevaleht, 1. veebruar 1999
 Diana Sarik. Mati Heinloo e-õppest uudiskiri.e-ope.ee, 15. november 2006

Kategooria:Eesti mehaanikateadlased
Kategooria:Eesti Maaülikooli professorid
Kategooria:Tartu Ülikooli õppejõud
Kategooria:Tartu Ülikooli matemaatikateaduskonna vilistlased
Kategooria:Tallinna Reaalkooli vilistlased
Kategooria:Pärnamäe kalmistule maetud
Kategooria:Sündinud 1943
Kategooria:Surnud 2019